**The Night Flight Orchestra** on ruotsalainen rockyhtye, jonka Soilwork-yhtyeen jäsenet Björn Strid ja David Andersson perustivat vuonna 2007.

Historia
--------

The Night Flight Orchestra Pariisissa vuonna 2018
Kitaristi David Andersson vuonna 2018Laulaja Björn Strid Rockharz Open Air -festivaaleilla vuonna 2019
### *Internal Affairs* ja *Skyline Whispers* (2007-2016)

Pohjois-Amerikan kiertueellaan vuonna 2007 Soilwork-yhtyeen laulaja Björn Strid ja kitaristi David Andersson saivat idean uuden yhtyeen perustamisesta keskustellessaan klassisesta rockista ja aikuisrockista eli AOR:stä. Yhtyeeseen liittyi pian mm. Arch Enemy -yhtyeestä tunnettu basisti Sharlee D'Angelo, Von Benzo -yhtyeen kosketinsoittaja Richard Larsson ja Mean Streak -yhtyeen rumpali Jonas Källsbäck. Yhtyeen esikoisalbumi *Internal Affairs* ilmestyi 18. kesäkuuta 2012 italialaisen Coroner Records -levy-yhtiön kautta.

Laulaja Stridin ollessa kiireinen Soilworkin kanssa ja basisti D'Angelon ollessa oman pääyhtyeensä kanssa The Night Flight Orchestra pääsi soittamaan ensimmäisen konserttinsa vasta 1. elokuuta 2013 Lidköpingissä. Vuotta myöhemmin yhtye soitti Sweden Rock Festivalilla ja hankki yhtyeeseen toiseksi kitaristiksi Sebastian Forslundin. Tämän jälkeen The Night Flight Orchestra äänitti toisen studioalbuminsa *Skyline Whispers*, joka julkaistiin 9. kesäkuuta 2015 Coroner Recordsin kautta ja vuotta myöhemmin bändi allekirjoitti sopimuksen saksalaisen Nuclear Blast -levy-yhtiön kanssa, joka kiinnitti myös Björn Stridin pääyhtyeen Soilworkin.

### *Amber Galactic* ja *Sometimes the World Ain’t Enough* (2016-2019)

Yhtyeen kolmas studioalbumi *Amber Galactic* julkaistiin 19. toukokuuta 2017. *Amber Galactic* oli ehdolla ruotsalaisen Grammis-musiikkipalkinnon saajaksi hard rock/metal -kategoriassa.

5. huhtikuuta 2018 The Night Flight Orchestra ilmoitti, että yhtyeen uusi albumi *Sometimes the World Ain't Enough* julkaistaan 29. kesäkuuta 2018. Samana päivänä yhtye ilmoitti albumin tiimoilta järjestettävästä Euroopan-kiertueesta marras- ja joulukuussa 2018. *Sometimes the World Ain't Enough* oli ehdolla vuoden 2019 Grammis-musiikkipalkinnon saajaksi hard rock/metal -kategoriassa. Albumin nimikkobiisissä kuullaan suomen kieltä. Yhtye on käyttänyt eri kieliä myös muissa kappaleissa, kuten portugalia *Midnight* *Flyer* -kappaleessa *Amber Galactic* -albumilla ja ranskaa *Lovers in the Rain* -kappaleessa *Sometimes the World Ain't Enough* -albumilla.

### *Aeromantic* ja *Aeromantic II* (vuodesta 2020)

Yhtye julkaisi 28. helmikuuta 2020 viidennen studioalbuminsa *Aeromantic*. Albumi äänitettiin Ruotsin Skarassa Nordic Sound Lab -äänitysstudiossa, jossa Jonas Källsbäck soitti rumpuja, joita käytettiin myös ABBA:n Super Trouper -albumin äänityksessä. Koronapandemian aiheuttamien rajoituksien peruessa yhtyeen kiertueen yhtye palasi studioon äänittämään albumilleen jatko-osan, Aeromantic II, joka julkaistiin 3. syyskuuta 2021. Sittemmin yhtye on julkaissut singlet *Black Stars And Diamonds* 29. heinäkuuta 2022 ja *The Sensation* 3. huhtikuuta 2023.

Yhtye ilmoitti kitaristi David Anderssonin kuolleen 14. syyskuuta 2022 47-vuotiaana.

Musiikkityyli
-------------

The Night Flight Orchestran musiikkia nimitetään useimmiten klassiseksi rockiksi tai AOR:ksi, toisinaan hard rockiksi, joka pyrkii jäljittelemään 1970- ja 1980-lukujen musiikkia. Imperiumin arvostelussa yhtyeen *Aeromantic*-albumin tyylin luonnehditaan muistuttavan yhdysvaltalaisia AOR-yhtyeitä, kuten Totoa, Fleetwood Maciä ja Chicagoa, mutta myös 70-luvun yhtyeitä, kuten ABBA:a, Electric Light Orchestraa, Chiciä ja Bee Geesiä. Yhtyeen sanoitukset käsittelevät nimensä mukaisesti mm. lentomatkailua, mutta myös 80-luvun musiikista inspiroituneena rakkautta ja juhlimista. Yhtye on myös nostanut esiin sukupuoli- ja seksuaalivähemmistöihin liittyviä kysymyksiä ja tukenut HLBT-yhteisöä musiikkivideoillaan, kuten *Gemini* (2017) ja *White Jeans* (2021), sekä yleisellä tyylillään, jota on kuvailtu "campiksi". Noin kolmannes yhtyeen kappaleista on Björn Stridin käsialaa.

Jäsenet
-------

### Nykyiset jäsenet

* Björn "Speed" Strid (laulu) (vuodesta 2007)
* Sharlee D'Angelo (bassokitara) (vuodesta 2007)
* Jonas Källsbäck (rummut) (vuodesta 2007)
* Sebastian Forslund (congarummut, perkussio, kitara) (vuodesta 2014)
* Åsa Lundman (taustalaulu) (vuodesta 2022)
* Anna Brygård (taustalaulu) (vuodesta 2017)
* John Lönnmyr (kosketinsoittimet) (vuodesta 2020)

### Entiset jäsenet

* David Andersson (kitara) (2007–2022)
* Richard Larsson (kosketinsoittimet) (2007–2020)
* Anna-Mia Bonde (taustalaulu) (2017–2022)

Diskografia
-----------

* *Internal Affairs* (2012)
* *Skyline Whispers* (2015)
* *Amber Galactic* (2017)
* *Sometimes the World Ain't Enough* (2018)
* *Aeromantic* (2020)
* *Aeromantic II* (2021)

Lähteet
-------

### Viitteet

1. ↑  The Night Flight Orchestra Songs, Albums, Reviews, Bio & More *AllMusic*. Viitattu 23.3.2024. (englanniksi)
2. ↑  THE NIGHT FLIGHT ORCHESTRA – Internal Affairs *CD & Festival reviews*.  7.11.2012. Viitattu 23.3.2024. (englanniksi)
3. ↑  Blabbermouth: SOILWORK, ARCH ENEMY Members Join Forces In THE NIGHT FLIGHT ORCHESTRA *BLABBERMOUTH.NET*.  24.3.2011. Viitattu 23.3.2024. (englanniksi)
4. ↑  Blabbermouth: THE NIGHT FLIGHT ORCHESTRA Schedules Live Debut *BLABBERMOUTH.NET*.  22.6.2013. Viitattu 23.3.2024. (englanniksi)
5. ↑  Blabbermouth: THE NIGHT FLIGHT ORCHESTRA Feat. SOILWORK, ARCH ENEMY Members Signs With NUCLEAR BLAST *BLABBERMOUTH.NET*.  2.6.2016. Viitattu 23.3.2024. (englanniksi)
6. ↑  Blabbermouth: THE NIGHT FLIGHT ORCHESTRA Feat. SOILWORK, ARCH ENEMY Members: 'Amber Galactic' Due In May *BLABBERMOUTH.NET*.  9.3.2017. Viitattu 23.3.2024. (englanniksi)
7. ↑  2018 Archives - Grammisgalan *web.archive.org*.  29.10.2020. Viitattu 23.3.2024.
8. ↑  wookubus: The Night Flight Orchestra Detail New Album, Announce European/UK Tour *Theprp.com*.  5.4.2018. Viitattu 23.3.2024. (englanniksi)
9. ↑  Blabbermouth: TRIBULATION Wins Swedish GRAMMIS Award For 'Down Below' *BLABBERMOUTH.NET*.  8.2.2019. Viitattu 23.3.2024. (englanniksi)
10. 1 2  Aleksi Parkkonen: The Night Flight Orchestran "Sometimes The World Ain't Enough" on hävyttömän 80-lukuista *KaaosZine*.  29.6.2018. Viitattu 23.3.2024.
11. ↑  Blabbermouth: THE NIGHT FLIGHT ORCHESTRA Feat. SOILWORK, ARCH ENEMY Members: 'Divinyls' Video *BLABBERMOUTH.NET*.  3.1.2020. Viitattu 23.3.2024. (englanniksi)
12. ↑  Greg Kennelty: SOILWORK Guitarist DAVID ANDERSSON Dead At 47 Years Old *Metal Injection*.  18.9.2022. Viitattu 23.3.2024. (englanniksi)
13. ↑  Soilwork- ja The Night Flight Orchestra -kitaristi David Andersson on kuollut *Inferno.fi*.  14.9.2022. Viitattu 23.3.2024.
14. ↑  Soilwork-solisti hunajaisen iskärockin parissa – arviossa The Night Flight Orchestra *Inferno.fi*.  5.6.2015. Viitattu 23.3.2024.
15. ↑  Imperiumi.net *www.impe.fi*. Viitattu 23.3.2024.
16. 1 2  "Olen löytänyt uusia tapoja käyttää ääntäni" – haastattelussa Björn "Speed" Strid *Inferno.fi*.  5.11.2022. Viitattu 24.3.2024.
17. ↑  The Night Flight Orchestra discuss the joys of a big gay chorus, on th *Knotfest*.  6.9.2021. Viitattu 24.3.2024. (englanniksi)
18. ↑  The Night Flight Orchestra - Official Site *thenightflightorchestra.com*.  6.12.2019. Viitattu 24.3.2024. (englanniksi)
19. ↑  Editorial Team: THE NIGHT FLIGHT ORCHESTRA Release Brand New Single 'Black Stars And Diamonds' *Sonic Perspectives*.  29.7.2022. Viitattu 23.3.2024. (englanniksi)

Aiheesta muualla
----------------

* The Night Flight Orchestran viralliset kotisivut

CommonsCommons
Wikimedia Commonsissa on kuvia tai muita tiedostoja aiheesta **The Night Flight Orchestra**.